Document ID: 32008D0276

ΑΠΌΦΑΣΗ ΤΗΣ ΕΠΙΤΡΟΠΉΣ
της 17ης Μαρτίου 2008
για τροποποίηση της απόφασης 2005/338/ΕΚ με στόχο την παράταση της ισχύος των οικολογικών κριτηρίων απονομής του κοινοτικού οικολογικού σήματος σε υπηρεσίες κατασκηνώσεων (κάμπινγκ)
[κοινοποιηθείσα υπό τον αριθμό Ε(2008) 1128]
(Κείμενο που παρουσιάζει ενδιαφέρον για τον ΕΟΧ)
(2008/276/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος (1), και ιδίως το άρθρο 6 παράγραφος 1 δεύτερο εδάφιο,
Ύστερα από διαβούλευση με το συμβούλιο οικολογικής σήμανσης της Ευρωπαϊκής Ένωσης,
Εκτιμώντας τα ακόλουθα:
(1)
Στις 14 Απριλίου 2008 λήγει η ισχύς των οικολογικών κριτηρίων που καθορίζει η απόφαση 2005/338/ΕΚ της Επιτροπής, της 14ης Απριλίου 2005, σχετικά με τον καθορισμό οικολογικών κριτηρίων για την απονομή κοινοτικού οικολογικού σήματος σε υπηρεσίες κατασκηνώσεων/κάμπινγκ (2).
(2)
Κατ’ εφαρμογή του κανονισμού (ΕΚ) αριθ. 1980/2000, διενεργήθηκε εγκαίρως επανεξέταση των οικολογικών κριτηρίων καθώς και των σχετικών απαιτήσεων αξιολόγησης και επαλήθευσης, όπως έχει θεσπισθεί με την απόφαση 2005/338/ΕΚ.
(3)
Δεδομένης της διάρκειας των επιμέρους σταδίων της διαδικασίας επανεξέτασης, κρίνεται σκόπιμο να παραταθεί κατά 18 μήνες η περίοδος ισχύος των ανωτέρω κριτηρίων και απαιτήσεων.
(4)
Ως εκ τούτου επιβάλλεται να αναθεωρηθεί ανάλογα η απόφαση 2005/338/ΕΚ.
(5)
Τα μέτρα που προβλέπονται στη παρούσα απόφαση είναι σύμφωνα με τη γνώμη της επιτροπής που συγκροτήθηκε δυνάμει του άρθρου 17 του κανονισμού (ΕΚ) αριθ. 1980/2000,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 5 της απόφασης 2005/338/ΕΚ αντικαθίσταται από το ακόλουθο κείμενο:
«Άρθρο 5
Τα οικολογικά κριτήρια για την κατηγορία προϊόντων “υπηρεσίες κατασκηνώσεων/κάμπινγκ”, καθώς και οι αντίστοιχες απαιτήσεις αξιολόγησης και επαλήθευσης ισχύουν έως τις 31 Οκτωβρίου 2009.».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 17 Μαρτίου 2008.

Labels: 0
3